open-index/open-wikipedia-markdown huggingface dataset:
נטלי מרטינז

**נטלי מרטינז** (באנגלית: **Natalie Martinez**; נולדה ב-12 ביולי 1984) היא שחקנית ודוגמנית אמריקאית. היא ידועה בעיקר מתפקידה כקייס בסרט "מרוץ המוות" (2008), בדמותה של מישל מילר בטלנובלה "בית האופנה" ומתפקידה כאלישה מנדז בסדרה "ממלכה".

## ביוגרפיה
מרטינז נולדה במיאמי, פלורידה להורים אמריקאים ממוצא קובני ולה שש אחיות. היא התחנכה בתיכון סנט ברנדן, אותו סיימה בשנת 2002.

היא החלה לשחק בשנת 2006 בטלנובלה בית האופנה בתפקיד "מישל מילר". הסדרה שודרה במשך שלושה חודשים. סרט הקולנוע הראשון שלה היה מרוץ המוות מ-2008 ובהמשך שיחקה במספר סדרות כמו: בתוך הבועה, , APB וסודות ושקרים. בנוסף היא השתתפה בסרטוני קליפ של מספר זמרים כמו ג'סטין טימברלייק, שון פול, עמר דיאב, מארק אנתוני ופיטבול.

בשנת 2015 שיחקה במותחן המדע הבדיוני "חי פעמיים" לצדם של ראיין ריינולדס ובן קינגסלי, בבימויו של טרסם סינג ובהפקתו של הישראלי רם ברגמן.

## פילמוגרפיה
### קולנוע

### טלוויזיה

## קישורים חיצוניים

קטגוריה:אמריקאים ילידי פלורידה
קטגוריה:מיאמי: אישים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:דוגמניות אמריקאיות
קטגוריה:אמריקאים ממוצא קובני
קטגוריה:אמריקאיות שנולדו ב-1984
קטגוריה:אמריקאים שנולדו ב-1984
הנביא מבית אל

**הנביא מבית אל** הוא נביא שקר, הגורם לאיש האלוהים מיהודה לעבור על מצוות ה' וגורם בעקבות זאת למותו. לאחר שהכשיל את איש האלוהים מיהודה, קיבל נביא השקר מבית אל נבואת אמת המנבאת את מותו של איש האלוהים.

בתלמוד הירושלמי מובאת דעת רבי יוסי המזהה את נביא השקר מבית אל עם יהונתן בן גרשום, וכן דעת רב שמואל בר רב יצחק, המזהה אותו דווקא עם אמציה כהן בית אל.

## איש האלוהים מיהודה והנביא מבית אל

לאחר שבניו מספרים לו על התנבאותו של איש האלוהים מיהודה לירבעם בן נבט ועל הצהרתו הפומבית שאלוהים ציווה עליו שלא לאכול לחם ולא לשתות מים בבית אל יוצא הנביא הזקן מבית אל לדרך ומשכנע את איש האלוהים לעבור על דברי אלוהים בטענה שגם אליו הוא דיבר. הנביא הזקן גרם לאיש האלהים לשוב מן הדרך שהלך בה בניגוד למצוות ה' עליו, וכן לאכול לחם ולשתות מים בבית אל. לאחר שסיימו את הסעודה, מתנבא הנביא מבית אל נבואה נוספת, הפעם נבואת אמת, שבגלל הפרת הציווי האלוהי, איש האלהים מיהודה ימות, ומיד לאחר צאתו לדרך מתקיימת הנבואה ואריה הורג אותו.

איש האלהים נהרג בידי אריה ש"שבר" אותו אבל לא אכלו. והנביא הזקן מבית אל ששמע שיש הרוג שלידו עומד אריה שלא נוגע בגופה ובחמור שלידה הבין שמדובר שאיש האלהים וקובר אותו בקברו הפרטי.

## קברו
הנביא הזקן מבית אל ציווה את בניו שבמותו יקברו אותו בסמוך לקבר איש האלהים. זאת, כדי שכאשר נבואתו של איש האלהים תתקיים, וכל קברי כהני העגלים יהרסו, קברו יישאר שלם. ואכן, כאשר יאשיהו החריב את מזבח העגלים והרס את קברי כהני העגל, הוא לא פגע בקברו של איש האלהים, וכך ניצל גם קברו של הנביא מבית אל.

## הערות שוליים

קטגוריה:אישים בספר מלכים
קטגוריה:נביאי שקר בתנ"ך
קטגוריה:נביאים בתנ"ך
קטגוריה:בית אל: אישים
יחסי גינאה ביסאו – שווייץ

**יחסי גינאה ביסאו–שווייץ** הם היחסים הדיפלומטיים הרשמיים שבין **[[גינאה ביסאו|רפובליקת גינאה ביסאו]]** לבין **[[שווייץ|הקונפדרציה השווייצרית]]**.

## היסטוריה
בין רפובליקת גינאה ביסאו לקונפדרציה השווייצרית מתקיימים יחסים דיפלומטיים שכוננו ב-1980. מגעים רשמיים בין שווייץ לגינאה ביסאו התנהלו עוד לפני כן, בין הכרת שווייץ בגינאה ביסאו ב-13 באוגוסט 1974 לבין כינון היחסים הדיפלומטיים הרשמיים בין שתי המדינות.

הסחר והעסקים המתנהלים בין אזרחי וממשלות שתי המדינות הם מתונים מאוד ואף כמעט אינם מורגשים.

הסוכנות השווייצרית לפיתוח ושיתוף פעולה (SDC) עזרה לגינאה ביסאו עד 2002 בנושא ניצול המשאבים הטבעיים שלה. הסוכנות הציעה לגינאה ביסאו גם סיוע הומניטרי, בעיקר בעקבות מלחמת האזרחים במדינה שהתרחשה בשנת 1998.

## נציגויות דיפלומטיות
* שווייץ אינה מיוצגת בגינאה ביסאו בדרג השגרירות. שווייץ מיוצגת בגינאה ביסאו בדרג הקונסולרי באמצעות קונסוליה רשמית שהיא מחזיקה בביסאו, בירת המדינה. שווייץ האמינה את שגרירותה שבדקר, בירת סנגל הסמוכה, על גינאה ביסאו.
* גינאה ביסאו אינה מיוצגת בשווייץ, הן בדרג השגרירות והן בדרג הקונסולרי.

## קישורים חיצוניים
* Bilateral relations Switzerland–Guinea-Bissau, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
חורף באוסלו

**חורף באוסלו** הוא אלבום האולפן היחיד של להקת ותיקי הבריגדה.

## רשימת השירים

## משתתפים
### חברי הלהקה
* שירה ותופים - עודד שחר
* שירה - אחי כהן-רז
* גיטרות - יובל ליבליך
* גיטרה בס - יורם מור

### נגנים אורחים
* שלומי קינן קלידים ב-רוכלים של נשק, בלוז סטנדרטי, אסיר של חלומות, רוצה לרקוד איתך בלוז, יה נאביל, עושה לה אהבה, פוסטר, עיר פרנואידית.
* קרני פוסטל צ'לו ב-חלומות, צעירה מדי, חורף באוסלו.
* ענת פורת קולות ב-אסיר של חלומות.

## קישורים חיצוניים

קטגוריה:אלבומים בעברית
קטגוריה:אלבומי רוק ישראליים
כל אחד כפי יכולתו ולכל אחד לפי צרכיו

[ממוזער|מחסן בגדים משותף בקיבוץ הדתי [רודגס. בקיבוץ השיתופי נהוג היה שהכלל נהנים מהטובין במשותף, ועובדים במשותף, בלא תלות בין תרומה לתמורה]]
**כל אחד כפי יכולתו ולכל אחד לפי צרכיו** היא סיסמה סוציאליסטית. העיקרון מתייחס לגישה החופשית לטובין, הון ושירותים המנתקת בין תרומת היחיד, לתמורה אותה הוא מקבל - אך גם למחויבותו ולאחריותו של היחיד כלפי הכלל. 

בתפיסה המרקסיסטית, הסדר שכזה ייעשה אפשרי בזכות שפע הסחורות והשירותים שמערכת כלכלית קומוניסטית מפותחת תוכל לייצר. הרעיון הוא שעם התפתחות מלאה של סוציאליזם ושחרור הכוחות היצרניים, יהיה מספיק כדי לספק את צורכי כולם. משפט זה היה גם העיקרון המארגן של התנועה הקיבוצית בישראל עד תחילת מגמות ההפרטה.

על אף שלא הוא הגה אותה, ושהייתה נפוצה בתנועות הסוציאליסטיות עוד לפניו, מזוהה הסיסמה ביותר עם קרל מרקס שעשה בה שימוש בחיבורו משנת 1875, 'ביקורת תוכנית גותהא':

הסיסמה שימשה גם הוגים סוציאליסטים קודם לכן, כגון אוגוסט בקר בשנת 1844 ולואי בלאן בשנת 1851. יש המייחסים את מקורה הראשוני לאוטופיסט הצרפתי אטיין-גבריאל מורלי בספרו מ-1755 'קוד הטבע', בו הציע "חוקים ועקרונות יסוד שיקרעו את שורשי המידות הרעות ואת כל רעות החברה":

יש הרואים את שורשי הסיסמה בכתבי הברית החדשה, במעשי השליחים ובאורח החיים הקומונלי של קהילת המאמינים המתוארת בו:

חוקרים אחרים סבורים כי שורשי הכלל במשפט הרומי ובעקרון ה-obligation in solidum ('מחויבות הדדית' או 'ערבות הדדית') על פיו 'כל אחד לוקח על עצמו אחריות על כל מי שאינו יכול לשלם את חובו, והוא אחראי מנגד עבור כולם'.

קטגוריה:סוציאליזם
קטגוריה:הקיבוץ
קטגוריה:קרל מרקס
קטגוריה:קומונות
קטגוריה:סיסמאות
קטגוריה:עקרונות אתיים
בית הקברות היהודי פרקשרט

**בית הקברות היהודי פַרְקַשרֵט** (בהונגרית: **Farkasréti izraelita temető**) הוא בית קברות ציבורי יהודי שנפתח בשנת 1895 עבור הזרם הנאולוגי של יהודי בודפשט.

## מיקום ותחבורה
הדרך לבית הקברות עוברת בנתיב צר חד-סטרי חדש מדרך דֶנֶבֵר. בית הקברות היהודי ממוקם בסביבתו הקרובה של בית הקברות הכללי של פרקשרט, וכעת הוא משולב כמעט לחלוטין באזור התחום של בית הקברות הכללי.

קו החשמלית 59 שנבנה בשנת 1902 לכיוון תחנת הרכבת הדרומית ובית החולים סנט יאנוש. רק אחרי 1945 ניתן לו המספר 59. התחנה הסופית שלו נמצאת ליד בית הקברות (כיכר אַרוֹן מַרְטוֹן). בשנת 1948 נפתח גם קו האוטובוס מספר 8 שמחבר בין בית הקברות לבין מרכז העיר. ומאז 2016 בקו פועל כשם 8E.

## היסטוריה
בית הקברות פרקשרט נפתח בשנת 1894, יחד עם בית הקברות היהודי בשנת 1895. הכניסה אליו היא מכיכר ארון מרטון, שם נמצא גם בית הלוויות. בעיקר יהודי בודה נקברו שם בראש וראשונה. קבריהם של אישים בולטים בקהילה, רבנים, חזנים, גבאים ומכובדים אחרים נמצאים באזור הכניסה הראשית ולאורך הטיילת הראשית. הקבר העתיק ביותר, שניתן לזהות עד היום היא משנת 1897. מבני המאוזוליאום המשפחתיים הגדולים שאופייניים לבתי קברות אחרים, חסרים כמעט לחלוטין בבית קברות זה, למעט חריגים בודדים. אחד מאלה ניתן לראות מרחוק: מאוזוליאום קוני, הזקוק לשיפוץ מנו קוני היה מנהל המזכירות של הפרלמנטר ההונגרי. מכיוון שאין כרגע אפשרות להרחבה, בית הקברות היהודי למעשה מלא.

## מצבות
אנשים ידועים שנחים מנוחת עולמים בבית קברות זה:

הרב רפאל גולדברג, ארתור גייר, דב היליר, הרב אימרה בנושופסקי, רבה הקודם של בודה שנקבר שם בשנת 2002,  הצייר ההונגרי-יהודי המפורסם של המאה העשרים, ארנולד קיש הרב הראשי של בודה, משורר וכותב תפילות, המוזיקאי והיסטוריון מוזיקה בנצה סאבולצ'י

קובץ:A Hazáért hősi halált halt testvéreink a Farkasréti zsidó temetőben. (A-K) - Budapest.JPG
קובץ:Farkasréti Jewish cemetery. Funeral home. Inside. - Budapest.JPG
קובץ:Farkasréti Jewish cemetery. Konyi family vault. Front. - Budapest.JPG
קובץ:Farkasréti Jewish cemetery. Kóhn family. Front. - Budapest.JPG
קובץ:Farkasréti Jewish cemetery. Main road (S). - Budapest.JPG
קובץ:Farkasréti Jewish cemetery. Vault with stained glass window . - Budapest.JPG


## קישורים חיצוניים

* בית קברות פרקשרט: מקום מנוחתם של רבנים, חזנים, מנהיגים דתיים בבודה: בתי הקברות היהודיים בבודפשט אינם ניתנים להערכת שווי ערכם, עמוד 3, רב גילאים, 12 בנובמבר 2004
* בתי קברות ניאולוגים ואורתודוקסים, mazsihisz.hu

פרקשרט
צ'וני (פיל)

**צ'וני** (באנגלית: **Chunee**) היה פיל הודי שהופיע בקרקס בלונדון, ואשר בשנת 1826 הוצא להורג ביריות לאחר שהרג את מטפלו.

## חייו
### ראשית חייו
צ'וני הובא מבנגל ללונדון בשנת 1811, בתקופת העוצרות. צ'וני היה חלק מייבוא של שלושה פילים שהובאו באותן שנים באמצעות חברת הודו המזרחית הבריטית.

תחילה, הוצג צ'וני בבית האופרה המלכותית, קובנט גארדן והופיע על הבמה יחד עם אדמונד קין. בהמשך נמכר לקרקס מקומי בעלות של 1000 לירות שטרלינג. צ'וני אולף, והיה אחד מהכוכבים של ההצגה. לורד ביירון כתב עליו ביומנו כי בהופעה שנערכה ב־14 בנובמבר 1813 "הפיל לקח ונתן לי שוב את הכסף שלי - הסיר את כובעי - פתח דלת - הריע בחדקו - והתנהג כל כך טוב, שהלוואי שהיה משרתי."

### מותו
בשנה האחרונה לחייו, הפך צ'וני לאגרסיבי ואלים, ככל הנראה כתוצאה מחט רקוב שגרם לו כאב שיניים.

ב־26 בפברואר 1826, במהלך טיולו הרגיל ביום ראשון לאורך החוף, פתח לפתע צ'וני בריצת אמוק והרג את אחד ממטפליו. בימים הבאים המשיך בעצבנותו באופן שהקשה את הטיפול בו, עד שלבסוף בעלי הקרקס החליטו להמיתו.

ביום רביעי שלאחר מכן, ב-1 במרץ, ניסה אחד ממטפליו להאכילו ברעל, אך צ'וני סירב לאכול. בעלי הקרקס הזעיקו חיילים מבית סאמרסט כדי שאלו ירו בצ'וני באמצעות רובי המוסקט שלהם. ראשית ניתנה לצ'וני ההוראה לכרוע, וכשהאחרון כרע, נורו עליו לפתע 152 כדורי מוסקט. צ'וני נפצע קשה מהיריות אך נותר בחיים. בהמשך אחד החיילים פגע בו באמצעות צלצל או חרב - מה שהביא למותו. רצפת כלובו הייתה מכוסה בדם רב, ודווח כי קולות הייסורים שהשמיע הפיל, היו רועמים יותר מקולות הירי.

## אחרית דבר
ממוזער|הצגת שלדו של צ'וני, 1829
גופתו של צ'וני הוצגה בפומבי ומאות צופים הגיעו לחזות בה. לאחר מכן, נמסרה לרופאים וסטודנטים מהמכללה המלכותית למנתחים באנגליה . השלד של צ'וני, ששקל 397 ק"ג, נמכר ב-100 לירות שטרלינג והוצג בפיקדילי, ובהמשך במכללה המלכותית למנתחים. עורו של צ'וני, ששקל 860 ק"ג, נמכר לבורסקאי תמורת 50 לירות שטרלינג. עד לשנת 1941 הוצג השלד של צ'וני באוסף האנטריאן, עד שנהרס כתוצאה מפגיעה ישירה בהתקפה אווירית של הלופטוואפה.

האירוע פורסם וגרר התעניינות רבה בציבור. העיתונים פרסמו איורים רבים ודיווחים מהשטח. עיתון הטיימס פרסם מאמרים כנגד ה"ברבריות של התהליך" וכנגד רמת הטיפול הירודה בבעלי החיים. בשנת 1826 נוסדה האגודה הזואולוגית של לונדון. האירועים היווה השראה למחזות שעלו באנגליה.

בעקבות האירוע הפופולריות של הקרקס שהחזיק בצ'וני ירדה משמעותית. בשנת 1828 הועברו בעלי החיים שבו לגני סורי , ובשנת 1829 נהרס מבנה הקרקס.

## ראו גם
* טופסי (פילה)
* טייק (פילה)
* מרי (פילה)

## קישורים חיצוניים

* 

קטגוריה:פילים מפורסמים
קטגוריה:זכויות בעלי חיים
קטגוריה:תקיפות בני אדם על ידי בעלי חיים
בנג'מין ראש

**בנג'מין רָאש** (באנגלית: **Benjamin Rush**; 24 בדצמבר 1745 – 19 באפריל 1813) היה אחד מהאבות המייסדים של ארצות הברית ומחותמי הכרזת העצמאות של ארצות הברית. הוא היה מנהיג חברתי מפילדלפיה, רופא, פוליטיקאי ורפומטור חברתי, בעל דעות הומניטריות ומחנך וכן המייסד של Dickinson College . ראש כיהן בקונגרס הקונטיננטלי, כיהן כרופא הראשי בצבא הקונטיננטלי והפך לפרופסור בכימיה, תאוריה רפואית ויישום רפואי באוניברסיטת פנסילבניה.

ראש היה מנהיגה של תנועת הנאורות בארצות הברית ותומך נלהב של המהפכה האמריקאית. הוא היה מנהיגה של התנועה של פנסילבניה לתיקון החוקה בשנת 1788. הוא היה בולט ברפורמות רבות במיוחד בתחומים של רפואה וחינוך. הוא היה אחד מראשוני המתנגדים לעבדות, תמך בבתי ספר ציבוריים חופשיים ושאף לקדם חינוך לנשים. כמנתח מוביל, לראש הייתה השפעה חשובה על מקצוע הרפואה. הוא שאף לארגן את הידע הרפואי לפי תאוריות בעלות כוח הסבר במקום להסתמך רק על שיטות אמפיריות.

בשנת 1773 הוא כתב מנשר בשם "An Address to the Inhabitants of the British Settlements in America, upon Slave-Keeping." שבו תקף לראשונה, בחריפות, את תופעת העבדות במושבות באמריקה ואת הסחר בעבדים. ראש טען כי מבחינה מדעית, השחורים אינם נחותים מטבעם מבחינה מוסרית או אינטלקטואלית. כל ראיה לנחיתות השחורים הייתה תוצאה של העבדות.

## קישורים פנימיים

## קישורים חיצוניים
* 
* 

קטגוריה:אמריקאים ילידי פנסילבניה
קטגוריה:פעילים בתנועה לביטול העבדות
קטגוריה:האבות המייסדים של ארצות הברית
קטגוריה:רופאים אמריקאים
קטגוריה:בוגרי אוניברסיטת פרינסטון
קטגוריה:בוגרי אוניברסיטת אדינבורו
קטגוריה:פעילים חברתיים אמריקאים
קטגוריה:אמריקאים שנולדו ב-1746
קטגוריה:אמריקאים שנפטרו ב-1813
אנתוני בנזט

**אנתוני בנזט** (באנגלית: **Anthony Benezet**; 31 בינואר 1713 - 3 במאי 1784) היה מורה קווייקרי, ממיסדי התנועה לביטול העבדות, סופר ופעיל חברתי מפילדלפיה, פנסילבניה. הוא הקים את אחת האגודות הראשונות בעולם נגד עבדות, "Society for the Relief of Free Negroes Unlawfully Held in Bondage" שהפכה מאוחר יותר לאגודה של פנסילבניה לקידום ביטול העבדות. הוא פתח את בית הספר הראשון לבנות בצפון אמריקה ואת בית הספר הראשון לשחורים בפילדלפיה, שפעל במהלך המאה ה-19.

## ביוגרפיה

הוא נולד למשפחה פרוטסטנטית בצרפת. כשהיה בן שנתיים משפחתו עברה לאנגליה, ולאחר מכן לאמריקה כשהיה בן 17. הוא הצטרף לקווייקרים בפילדלפיה, ופעל לשכנע אחרים שהחזקת עבדים הייתה בניגוד לכתבי הנצרות. בשנת 1739 הוא החל ללמד כמורה. ב-1750 הוא החל, בנוסף לעבודת היום שלו, לקיים בביתו שיעורי ערב לילדים שחורים עניים. תלמידיו הצליחו ובכך סתרו את המיתוס על אי יכולת בגלל מוצא שחור. בשנת 1750 הוא גם החל לפעול נגד עבדות.

אף על פי שחי באמריקה, השפעתו הייתה גדולה על התנועה לביטול העבדות בבריטניה. הוא פנה למנהיגי הקוויקרים בלונדון וטען כי עליהם להתנגד לעבדות. הוא השפיע בין היתר גם על ג'ון וסלי, גבריאל שארפ ועל תומאס קלארקסון שפעלו בהמשך לביטול העבדות.

## קישורים חיצוניים

* 
* 
* 

קטגוריה:פעילים בתנועה לביטול העבדות
קטגוריה:קווייקרים
קטגוריה:מהגרים מבריטניה לארצות הברית
קטגוריה:פעילים חברתיים אמריקאים
קטגוריה:אנשי חינוך אמריקאים
קטגוריה:אמריקאים שנולדו ב-1713
קטגוריה:אמריקאים שנפטרו ב-1784
צ'יק פילה

**צ'יק פילה** (באנגלית: **Chick-fil-A**) היא רשת מסעדות מזון מהיר אמריקאית המתמחה בכריכים ומאכלי בשר עוף. הרשת כוללת מעל 2,400 מסעדות ברחבי ארצות הברית והכנסותיה הסתכמו בכ-11.3 מיליארד דולר במהלך 2019, נתון המציב אותו במקום השלישי בין רשתות המסעדות בארצות הברית, לאחר מקדונלד'ס וסטארבקס, והיא בעלת היקף ההכנסות הגבוה ביותר לסניף. הרשת ידועה בערכים הנוצרים המסורתיים שהנחיל בה מייסדה, ובהם סגירה של כלל המסעדות בימי ראשון, בחג ההודיה ובחג המולד.

## היסטוריה
מקור הרשת במסעדת "Dwarf Grill" שפתחו ב-1946 סמואל טרוט ק'תי ואחיו בפרבר של אטלנטה. הצלחת כריך בשר העוף הביאה את קת'י לפתוח ב-1967 מסעדה מזון מהיר המבוססת על הכריך. למסעדה קרא "Chick-fil-A" כשה-A נועדה לייצג את איכות העוף. מאז פתיחתה קבע קת'י כלל כי המסעדה וכן שאר המסעדות שנפתחו עם על ידי החברה ועם על ידי זכיינים יהיו סגורות בימי ראשון. תחילה התמקדה הרשת בהקמת מסעדות בקניונים, בעיקר בג'ורג'יה ובמדינות סמוכות בדרום ארצות הברית. ב-1986 נפתחה המסעדה הראשונה מחוץ לקניון. בתקנון החברה שהוסכם גם על יורשיו של קת'י שהיה נוצרי בפטיסטי אדוק, נקבע כלל יסוד שהחברה תישאר פרטית ומניותיה לא יונפקו לציבור, וכן שכלל המסעדות לא יפעלו בימי ראשון.

לאורך שנות קיומה תרמה החברה ומשפחת ק'תי לארגונים נוצרים המתנגדים לנישואים חד-מיניים, מדיניות זו הביאה לקריאות להחרמת הרשת ולניסיונות למניעת פעילותה בערים שונות בארצות הברית ובאתרים פדרליים. בנובמבר 2019 הודיע נשיא הרשת כי בכוונתה להפסיק לתרום לארגונים כגון צבא הישע על רקע ביקורת זו.

## קישורים חיצוניים

*  

## הערות שוליים

קטגוריה:רשתות מזון מהיר
קטגוריה:חברות מזון אמריקאיות
הטור של טורקיה

שמאל|ממוזער|אחורי הדבוקה לאחר סיום אחד הקטעים במהדורה של 2019
**הטור של טורקיה** (באנגלית: **Presidential Cycling** **Tour of Turkey**) הוא מרוץ אופניים בקטעים שמתקיים החל משנת 1963 בטורקיה. המרוץ הפך להיות אחד ממרוצי ה-UCI World Tour בשנת 2017, אך בשנת 2020 ירד המרוץ לדרג ה-UCI ProSeries, המשני למרוצים.

## חולצות
**חולצת טורקיז** - 
לובש אותה הרוכב המוביל בדירוג הכללי. 

**החולצה הירוקה** -
לובש אותה הרוכב המוביל  בקטגוריית המאיצים. 

**החולצה האדומה** -
לובש אותה הרוכב המוביל בקטגוריית המטפסים.

## מנצחים בקטגוריות השונות בשנים האחרונות
### כללי

### ספרינטרים

### מטפסים

## קישורים חיצוניים

* 

## הערות שוליים

קטגוריה:תחרויות ספורט בטורקיה
קטגוריה:מרוצי אופניים
משחק מכור (שיר של ריטה)

"**משחק מכור**" הוא הסינגל החמישי מתוך אלבום הבכורה של הזמרת-יוצרת הישראלית ריטה, שיצא לאור באוגוסט 1986. השיר נכתב על ידי עופר אקרלינג, הולחן ועובד על ידי רמי קלינשטיין.

## רשימת השמעה

## מיקומי שיא

## Breaking Those Walls
בשנת 1987 הקליטה ריטה גרסה אנגלית לשיר בשם "The Game" לאלבום הבין-לאומי הראשון שלה בלועזית "Breaking Those Walls".

## קישורים חיצוניים

* 
* 

## הערות שוליים

קטגוריה:שירי ריטה
קטגוריה:שירים בעברית
קטגוריה:שירים שהולחנו על ידי רמי קלינשטיין
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הליקון
יחסי גינאה המשוונית – שווייץ

**יחסי גינאה המשוונית–שווייץ** הם היחסים הדיפלומטיים הרשמיים שבין **[[גינאה המשוונית|רפובליקת גינאה המשוונית]]** לבין **[[שווייץ|הקונפדרציה השווייצרית]]**.

## סקירה כללית
בין רפובליקת גינאה המשוונית לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים שבין רפובליקת גינאה המשוונית לבין הקונפדרציה השווייצרית הם יחסים טובים, חמים וידידותיים.

הממשלה הקונפדרטיבית של שווייץ הכירה בעצמאותה של הקולוניה הספרדית של גינאה לשעבר ב-15 באוקטובר 1968 וכוננה עמה יחסים דיפלומטיים כבר באותו היום.

נכון ל-1 בינואר 2016 מתגוררים בגינאה המשוונית שבעה אזרחים שווייצרים, כולם עוסקים במגזר הנפט אשר שולט בכלכלת המדינה. הסחר ההדדי בין שתי המדינות הוא מזערי ואף זניח וחברות שווייצריות אחדות בלבד פועלות בשוק של גינאה המשוונית (שמהווה שוק לא רווחי, חרף היותה של גינאה המשוונית שיאנית התמ"ג לנפש באפריקה).

## נציגויות דיפלומטיות
* גינאה המשוונית אינה מיוצגת בשווייץ, הן בדרג השגרירות והן בדרג הקונסולרי. גינאה המשוונית האמינה את שגרירותה שבפריז, בירת צרפת הסמוכה, על שווייץ
* שווייץ אינה מיוצגת בגינאה המשוונית בדרג השגרירות. שווייץ מיוצגת בגינאה המשוונית בדרג הקונסולרי באמצעות קונסוליה רשמית שהיא מחזיקה במלאבו, בירת המדינה. שווייץ האמינה את שגרירותה שביאונדה, בירת קמרון הסמוכה, על גינאה המשוונית.

## קישורים חיצוניים
* Bilateral relations Switzerland–Equatorial Guinea, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
האחרון בעשירון התחתון

**האחרון בעשירון התחתון** הוא אלבומם השני של להקת טיפקס, שיצא בנובמבר 1993, הגיע למעמד של אלבום זהב ומכר כ-29 אלף עותקים.

סולן הלהקה, קובי אוז, כתב והלחין את כל שירי האלבום למעט "בתוך נייר עיתון, שאוז כתב את מילותיו ללחן מרוקאי, ושיר נוסף שהלחין עם רמי יוסיפוב. בעיבוד השירים השתתפו כל חברי הלהקה. דני רכט ושמוליק נויפלד הפיקו את השירה. אלון אולארצ'יק וחיים אוליאל השתתפו בהקלטה.

השירים שהצליחו באלבום זה היו "בתוך נייר עיתון", "זמנים קטנים" ו"עננה". "שיר הפז"ם" היה שיר השירותרום של גלי צה"ל בשנת 1993. באלבום נכלל השיר "האחרון בעשירון התחתון" כשם האלבום. שני השירים הראשונים שיצאו "בתוך נייר עיתון ו"עננה" לא זכו תחילה להשמעות ברדיו. רק לאחר שצולם וידאו קליפ לבתוך נייר עיתון, הוא שודר רבות בשידורי הניסיון של ערוץ 2 והאלבום זכה להתעניינות.

הרכב הלהקה כלל בהקלטת האלבום את קובי אוז, גל פרמן, רמי יוסיפוב, תמיר ימיני, רונית שפי ואבינועם מרטון.

## שירי האלבום

## קישורים חיצוניים

## הערות שוליים

קטגוריה:אלבומי חברת הד ארצי
קטגוריה:אלבומי זהב בישראל
קטגוריה:אלבומים בעברית
דמבה קמארה

**אבובאקר דמבה קמארה** (בצרפתית: **Aboubacar Demba Camara**; נולד ב-7 בנובמבר 1994) הוא כדורגלן גינאי המשחק בעמדת החלוץ בפטאלינג ג'יה סיטי.

## קריירה
קמארה החל לשחק כדורגל בקבוצת סאטלייט במולדתו, ובגיל 18 הגיע לצרפת והצטרף לקבוצת אז'אקסיו. תחילה שיחק בקבוצת המילואים של המועדון, ואת הופעת הבכורה שלו בליגת העל הצרפתית ערך ב-21 בספטמבר 2013, כשנכנס כמחליף בהפסד 0–2 לסטאד רן. ארבעה ימים לאחר מכן כבש את שערו הראשון בקריירה, בניצחון 2–1 על אולימפיק ליון. בסך הכל ערך קמארה 20 הופעות בליגה הבכירה בצרפת, בהן כבש שני שערים.

ביולי 2014 חתם קמארה בקבוצת גזיאנטפספור מליגת העל הטורקית, במדיה שיחק שנה וחצי וכבש ארבעה שערים ב-23 הופעות ליגה. בפברואר 2016 חתם בקבוצת FC פריז מליגת המשנה הצרפתית, ובתום העונה ירד עמה לליגה השלישית ונשאר לעונה נוספת במועדון. בקיץ 2017 חתם קמארה באנורתוסיס פמגוסטה מליגת העל הקפריסאית, ולאחר עונה אחת בה כבש שישה שערי ליגה חזר לצרפת וחתם בקבוצת טרואה מליגת המשנה. בינואר 2019 הושאל לקבוצת רד סטאר, ובתום העונה ירד עמה לליגה השלישית וחזר לטרואה.

ב-20 בספטמבר 2019 הגיע קמארה לישראל וחתם לעונה אחת בהפועל תל אביב. שלושה ימים לאחר מכן ערך את הופעת הבכורה שלו במועדון, כשפתח בהרכב בהפסד 0–3 להפועל באר שבע. ב-6 באוקטובר 2019 כבש בפנדל את שער הבכורה שלו, במשחק מול הפועל רעננה שהסתיים בתיקו 2–2. הוא שוחרר מהקבוצה בינואר 2020.

ב-29 בפברואר 2020, קמארה חתם בפטאלינג ג'יה סיטי מליגת העל המלזית.

### נבחרת לאומית
ב-6 בספטמבר 2011 ערך קמארה את הופעת הבכורה שלו בנבחרת גינאה, במשחק ידידות נגד . ב-28 במרץ 2017 כבש את שערו הראשון במדי הנבחרת, במשחק ידידות מול .

## קישורים חיצוניים

## הערות שוליים

קטגוריה:כדורגלנים גינאים
קטגוריה:חלוצי כדורגל גינאים
קטגוריה:כדורגלני אז'אקסיו
קטגוריה:כדורגלני אנורתוסיס פמגוסטה
קטגוריה:כדורגלני גזיאנטפספור
קטגוריה:כדורגלני הפועל תל אביב
קטגוריה:כדורגלני טרואה
קטגוריה:כדורגלני נבחרת גינאה
קטגוריה:כדורגלני פריז
קטגוריה:כדורגלני רד סטאר
קטגוריה:כדורגלנים זרים בישראל
קטגוריה:גינאים שנולדו ב-1994
רכס ניקולאס (הרי פמיר)

**רכס ניקולאס** (בפרסית: **سلسله کوه نیکلاس**), המכונה גם **סלסלה-י כוה-י ואח'אן** (**سلسله کوه واخان**) הוא רכס הרים בהרי פמיר שעל הגבול בין אפגניסטן וטג'יקיסטן.

הרכס מפריד בין עמק פמיר הקטן לעמק פמיר הגדול ברמת וואחאן.

פסגות הרכס מגיעות לגובהים שבין 5,500 ל-5,800 מטרים מעל פני הים.

אורכו של הרכס כ-160 קילומטרים.

הגבול בין אפגניסטן וטג'יקיסטן עובר לאורך פסגות החלק המזרחי של הרכס.

## היסטוריה
### מקור השם

שמו של הרכס ניתן לו במהלך ועדת גבולות משותפת בין רוסיה ובריטניה ב-11 במרץ 1895, שדנה בגבולות באזור פמיר.

הבריטים הסכימו כי הרכס יקרא על שמו של הצאר ניקולאי השני, ובתמורה הסכימו הרוסים כי אגם זורקול הסמוך יקרא "אגם ויקטוריה" על שמה של ויקטוריה, מלכת הממלכה המאוחדת.

## לקריאה נוספת

• Ewan W. Anderson, **[https://books.google.co.il/books?id=3mC2AgAAQBAJ&pg=PA358&lpg=PA358&dq=%22Nicholas+Range%22+%22Pamir+Mountains%22&source=bl&ots=FZhqdxXikD&sig=ACfU3U14LKG8Y5HjTPdG41TnkuFkbw-OAw&hl=en&sa=X&ved=2ahUKEwj6pdLS5-fkAhWCEVAKHSneDPsQ6AEwE3oECAkQAQ#v=onepage&q=%22Nicholas%20Range%22%20%22Pamir%20Mountains%22&f=false Global Geopolitical Flashpoints: An Atlas of Conflict]**, P 358

## קישורים חיצוניים
## הערות שוליים

ניקולאס
ניקולאס
ניקולאס
מסעדת התקף לב

**מסעדת התקף לב** (באנגלית: **Heart Attack Grill**) היא מזללת המבורגרים אמריקאית הממוקמת במרכז העיר לאס וגאס, נבדה (בעבר המסעדה שכנה במדינת אריזונה). המסעדה התפרסמה בשל המזון עתיר השומן, קלוריות, כולסטרול, סוכר, ומלח המוגש בה, המהווים גורם סיכון לטרשת עורקים ולהתקף לב, ומכאן שמה.

## היסטוריה
מסעדת התקף לב הוקמה בשנת 2005, במדינת אריזונה שבארצות הברית על ידי "דוקטור" ג'ון באסו. באוקטובר 2011 הועבר סניף המסעדה למרכז העיר לאס וגאס.

## גימיקים שיווקים
הגימיקים במסעדה זו שונים משל שאר המסעדות בעולם והם:
* כל המלצריות במסעדה לבושות במדי אחיות והן כותבות את ההזמנות על גבי טופס שנראה כמו מרשם רפואי. הלקוחות מולבשים במדי חולים ומקבלים צמיד לידם.
* לקוח ששוקל מעל 160 קילוגרם מקבל ארוחה חינם על חשבון הבית, אך חל עליו איסור לקחת את האוכל הביתה או לחלוק אותו עם אחרים.
* לקוח שלא סיים את כל הארוחה שלו, מקבל שלוש הפלקות בישבן עם מחבט על ידי אחת המלצריות כאשר הוא מוחזק במתקן אדום.
* לכל מנה יש שם מיוחד, כגון: המבורגר ניתוח מעקף יחיד, המבורגר ניתוח מעקף כפול, המבורגר ניתוח מעקף משולש וכן הלאה.
* לקוח שגמר לאכול ארוחת ניתוח מעקף משולש ומעלה, ביציאתו מהמסעדה זכאי לליווי צמוד של מלצרית שתדחף אותו בכיסא גלגלים עד רכבו.
* הצ'יפס במסעדה מוגש ללא הגבלה, היין מוגש בשקית אינפוזיה שתלויה על עמוד ובה צינורית לשתיית היין, והאלכוהול החריף יותר מוגש בכוסיות קטנות ושקופות המשמשות לאחסון כדורי מרשם.

## קישורים חיצוניים

* 
* 
* 

## הערות שוליים

קטגוריה:רשתות מזון מהיר
קטגוריה:חברות מזון אמריקאיות
שברולט / GMC סדרה B

**שברולט / GMC סדרה B** (באנגלית: **Chevrolet/GMC B series**) הם סדרת אוטובוסים, שיוצרו רובם להסעת תלמידים מתוצרת חטיבת **[[שברולט]]** וחטיבת כלי הרכב הכבדים GMC** (General Motors Company)**, שם רשמי: "GMC Division of General Motors LLC" אשר בבעלות יצרנית הרכב הבינלאומית **[[ג'נרל מוטורס]]** אשר יוצרו בין השנים 1966–2003 בארצות הברית.

שלדות דגמי "שברולט / GMC סדרה B" בדירוג 6–7, על פי דירוג של הגבלת משקל מקסימלי בארצות הברית ((Medium/heavy-duty) .

## דורות
### דור ראשון
* שברולט - יוצר בין השנים 1967–1983.
* GMC - יוצר בין השנים 1966–1970.

### דור שני
* יוצר בין השנים 1984–1991.

### דור שלישי
* יוצר בין השנים 1993–2003.

### מנועים
* מנועי בנזין.
* מנועי דיזל.

## גלריה

קובץ: School bus New LondonCT.jpg | "שברולט סדרה B"
קובץ:2010-03-17 White activity bus on N Gregson St in Durham.jpg | "שברולט סדרה B"
קובץ: 2009-05-03 Destiny Transportation school bus taxi (rear).jpg | "שברולט סדרה B"
קובץ: Chevrolet Bus (3660489354).jpg | "שברולט סדרה B"
קובץ: 2009-05-03 Destiny Transportation school bus taxi (front).jpg | "שברולט סדרה B"



קובץ:GMC Blue Bird CV200 school bus.jpg  | אוטובוס בית ספר GMC סדרה B
קובץ:2018-05-14 Blue Bird school bus with GMC chassis, Spruce Grove, AB.jpg | אוטובוס בית ספר GMC סדרה B
קובץ: GMC B-series school bus.jpg| אוטובוס בית ספר GMC סדרה B
קובץ: 2012-02-Baracoa oeffentlicher Nahverkehr 01 anagoria.JPG| אוטובוס עירוני GMC סדרה B (צולם בעיר ברקואה, קובה)
קובץ:Quebec Firefighting bus 13241.jpg| אוטובוס כיבוי אש "GMC סדרה B" בשרות מחלקת הכבאות של קוויבק סיטי בקנדה


## ראו גם
* שברולט
* GMC

## קישורים חיצוניים

* 
* דגם GMC סדרה צולם לסרט "Christmas Vacation" שיצא לאקרנים בשנת 1989 (imcdb.org)

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-1966
קטגוריה:כלי רכב אמריקאיים
B
קטגוריה:רכבי GMC
יחסי גינאה–שווייץ

**יחסי גינאה–שווייץ** הם היחסים הדיפלומטיים הרשמיים שבין **[[גינאה|רפובליקת גינאה]]** לבין **[[שווייץ|הקונפדרציה השווייצרית]]**.

## היסטוריה
היחסים הדיפלומטיים הרשמיים שבין הקונפדרציה השווייצרית לבין רפובליקת גינאה הם יחסים טובים, אך לא אינטנסיביים (על פי משרד החוץ השווייצרי).

שווייץ הכירה בעצמאותה של הקולוניה הצרפתית לשעבר שבגינאה בתאריך 13 באוקטובר 1958. היחסים הדיפלומטיים הרשמיים שבין שתי המדינות כוננו בשנת 1960. ב-1959 נפתחה במקום קונסוליה שווייצרית, ובשנת 1965 היא שודרגה למעמד שגרירות. השגרירות השווייצרית בקונאקרי נסגרה בשנת 1992 ומאז 2001 קיימת במקום קונסוליית כבוד.

בשנות השישים, יחד עם הסכם תעופה שנחתם בין שתי המדינות, חתמו שווייץ וגינאה על הסכם בנושא הסחר, ההגנה על השקעות ושיתוף פעולה טכנולוגי. מאז אותו ההסכם ועד 2010 לא התפתחו יחסי שיתוף הפעולה שבין המדינות. שווייץ סיפקה בשנות השמונים ושנות התשעים של המאה העשרים עזרה כלכלית.

מזכר הבנות בנושא הגירה נחתם בין שתי המדינות בשנת 2004, במזכר ההבנות סוכם על שילוב מחדש של גינאים המתגוררים בשווייץ בצורה לא חוקית, בגינאה. הסכם נוסף נחתם בין שתי המדינות בנושא ב-2011.

ב-2015 התגוררו בגינאה 106 אזרחים שווייצרים, האזרחים השווייצרים רובם פועלים כמיסיונרים של הדת הנוצרית.

## נציגויות דיפלומטיות
* שווייץ אינה מיוצגת בגינאה בדרג השגרירות. שווייץ מיוצגת בגינאה בדרג הקונסולרי באמצעות קונסוליה רשמית שהיא מחזיקה בקונאקרי, בירת המדינה.
* גינאה אינה מיוצגת בשווייץ בדרג השגרירות. גינאה מיוצגת בשווייץ בדרג הקונסולרי באמצעות קונסוליה רשמית שהיא מחזיקה בז'נבה.

## קישורים חיצוניים
* Bilateral relations Switzerland–Guinea, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
עבודות כפייה של יהודים ברומניה במלחמת העולם השנייה

ממוזער|קבוצת העבודה בלדובינשט-בראילה, שהורכבה מיהודים רומנים שנשלחו לעבודות כפייה באביב 1944.
בתקופת מלחמת העולם השנייה בממלכת רומניה, סולקו החיילים היהודים מצבא רומניה והחקיקה הרומנית קבעה תרומה חילופית עבור היהודים - עבודת כפייה ותשלומי מיסים נוספים.

## חוקים
ברומניה היה חוק משנת 1933 שדן בארגון האומה והטריטוריה בשעת מלחמה, וקבע שניתן לגייס בני 18 ומעלה שאינם בשירות צבאי לעבודות כפייה. על פי חוק זה הגיוס לעבודה, חלוקת העבודה וארגון העבודה הוטלו על משרד העבודה, הבריאות וההגנה הסוציאלית. בגרמניה הנאצית חוקקו חוקי עבודת הכפייה. ביוני 1935. בעקבותיהם חוקקו חוקים דומים בספרד, בפולין, בהונגריה וברומניה.

## קישורים חיצוניים
* Legi rasiale în regimul Ion Antonescu Munca obștească obligatorie Arhivele Sfera Politicii  ו.
* Munca obligatorie a evreilor din România, „în interesul patriei” (1940-1944) 

## הערות שוליים

קטגוריה:עבודת כפייה
קטגוריה:יהדות רומניה
קטגוריה:שואת יהודי רומניה
קטגוריה:רומניה: היסטוריה
קטגוריה:רומניה: חוק ומשפט
פרויקט העברת המים דרום-צפון

**פרויקט העברת המים דרום-צפון** ולפעמים **פרויקט הסטת המים דרום-צפון** (במנדרינית: **南水北调工程**, פין-יין: **Nánshuǐ Běidiào Gōngchéng**, תרגום מילולי: "הפרויקט שנועד להסיט מימי הדרום לאזור הצפון") הוא מגה-פרויקט להטיית מים שנועד לפתור בעיית התייבשות קשה באזורים נרחבים בסין. הפרויקט נחשב על ידי כמה אנליסטים ליקר בעולם המודרני, ונפרש על פני עשרות שנים של פיתוח תשתיות. עד שנת 2014, הושקעו בפרויקט מעל 79 מיליארד דולר. תכליתו לתעל כ-45 מיליארד קוב מים נקיים כל שנה למרכז וצפון סין, מנהר היאנג צה שבדרום סין, באמצעות שלוש מערכות של תעלות ענק:
* הציר המזרחי - לאורך התעלה הגדולה
* הציר המרכזי - זורם מהאזורים הרמים של נהר האן לבייג'ינג וטיאנג'ין
* הציר המערבי - יוצא משלושה נחלים שמזינים את היאנג-צה ליד רכס הרי באיאן-קראס לכוון צ'ינגהאי, גאנסו, שאאנשי, שאנשי, מונגוליה הפנימית ונינגשיה

## מחלוקות וביקורת

* מימוש הפרויקט דורש טרנספר של מעל 330,000 תושבים. נגבו עדויות של כפריים שטענו כי הממשל החתים אותם בכפייה על הסכמה למיקום מחדש.
* כמה מומחים טוענים כי הפרויקט יגרום נזק סביבתי אדיר עקב הטיית המים.
* בקיץ 2013 התלוננו חקלאי-דייג של אגם דונגפינג כי מימי היאנג-צה המזוהמים שנשפכים לאגם עקב הציר המזרחי של הפרויקט, הורגים את הדגים באגם.

## קישורים חיצוניים

* 

## הערות שוליים

קטגוריה:מגה-פרויקטים
קטגוריה:סין: גאוגרפיה
קטגוריה:אספקת מים
קטגוריה:סין: תעלות
קטגוריה:הטיית מים
רשת צרעות (סרט)

**רשת צרעות** (באנגלית: **Wasp Network**) הוא סרט דרמה, שנכתב ובוים על ידי אוליבייה אסאיאס, המבוסס על סיפורה של החמישייה הקובנית: מרגלים קובנים שנשלחו לארצות הברית בשנות ה-90 של המאה ה-20 על ידי מנגנון המודיעין של קובה. מבוסס על הספר "החיילים האחרונים של המלחמה הקרה" (The Last Soldiers on the Cold War) מאת פרננדו מוראיס. בסרט מככבים פנלופה קרוז, אדגר רמירז, ארנסטו רואז פקסאס, וגנר מורה, גאל גרסיה ברנאל, אדריה ארחונה, אנה דה ארמס ולאונרדו סברוליה.

הקרנת הבכורה העולמית נערכה בפסטיבל הסרטים של ונציה ב-1 בספטמבר 2019. הוא הופץ ב-19 ביוני 2020 בשרתי נטפליקס.
## תקציר עלילת הסרט
טייס קובני בשם רנה גונזלס טס למיאמי, פלורידה כדי לחדור לארגון המתנגד לפידל קסטרו, כשהוא מותיר את אשתו ובתו בהוואנה. אט-אט נחשפת רשת של קובנים שעורקים לכאורה למדינות המערב, אך נחשפים כמרגלים עבור המשטר הקובני במטרה לחדור לארגונים המתנגדים לקובה.

## צוות השחקנים
* פנלופה קרוז בתפקיד אולגה גונזלס
* אדגר רמירס בתור רנה גונזלס
* ואגנר מורה בתפקיד חואן פאבלו רוק
* גאל גרסיה ברנאל בתפקיד ג'רארדו הרננדז
* אנה דה ארמס בתפקיד אנה מגריטה מרטינז
* לאונרדו סברגליה בתפקיד חוסה בסולטו
*אדריה ארחונה
* אדריה קארי פרז
## הפקה
הסרט הוכרז במאי 2018 כאשר פדרו פסקל ואדגר רמירס לוהקו לתפקידים בסרט, שנכתב על ידי אוליבייה אסאיאס. בספטמבר נוספו לצוות השחקנים פנלופה קרוז, ואגנר מורה וגאל גרסיה ברנאל. אדריה ארחונה לוהקה בדצמבר. בפברואר 2019 לוהקה אנה דה ארמאס.

הצילומים החלו ב-18 בפברואר 2019 בקובה.

## שחרור
הקרנת הבכורה העולמית נערכה בפסטיבל הסרטים של ונציה ב-1 בספטמבר 2019. הוקרן גם בפסטיבל הסרטים הבינלאומי בטורונטו, בפסטיבל הקולנוע של ניו יורק ובפסטיבל הסרטים הבינלאומי סן סבסטיאן בספטמבר 2019.

## קישורים חיצוניים

## הערות שוליים

קטגוריה:סרטים המבוססים על סיפור אמיתי
קטגוריה:סרטים צרפתיים
קטגוריה:סרטים ברזילאיים
קטגוריה:סרטי 2019
קטגוריה:סרטים באנגלית
שברולט בייזון

**שברולט בייזון** (באנגלית: **Chevrolet Bison**, קרויה גם: **GMC General**) אשר הורכבה על ידי חטיבת המשאיות **GMC Truck & Coach Division** של GMC, בבעלות ג'נרל מוטורס, היא משאית כבדה אשר יוצרה בין השנים 1977–1988 בארצות הברית.

משנת 1986 חברת האם הייתה קרויה **Volvo GM Heavy Truck Corporation**.

## מאפיינים
* דגמי "שברולט בייזון" יוצרו והורכבו במפעלי פונטיאק וחטיבת המשאיות "GMC Truck & Coach Division Plant 6"  בעיר "Pontiac"  במישיגן.
* שלדות דגמי "שברולט בייזון" בדירוג 8, על פי דירוג של הגבלת משקל מקסימלי בארצות הברית (Medium/heavy-duty) .
* בעזרת מכסה המנוע הארוך יותר תוכננו להכיל מנועי דיזל מתוצרת "Detroit" ומתוצרת "Cummins".
* תא הנהג כולו נבנה מאלומיניום על ידי חברת "Budd Company" .
* משנת 1985 תאי נהג כולל תאי שינה.
* בשנת 1986 "משאיות וולוו"  בבעלות וולוו נכנסה לשותפות (joint venture) עם ג'נרל מוטורס לענף ייצור המשאיות. "משאיות וולוו" היו בבעלות 85% מהחברה. החברה שמוזגה הייתה קרויה "Volvo GM Heavy Truck Corporation".

### סוגי הנעות
* הנעה אחורית 4x2.
* הנעה כפולה 6x4.

## גלריה

1984 GMC General; Dual Headlights-Air Cleaner Side.JPG | דגם "GMC ג'נרל" שנת 1984
1984 GMC General; Dual Headlights-Dual Rear Axle.JPG | דגם "GMC ג'נרל" שנת 1984
1984 GMC General; Dual Headlights-Dashboard.JPG | דגם "GMC ג'נרל" שנת 1984, מבט לתא הנהג ולוח מחוונים
1984 GMC General; Dual Headlights-Driver's Side Door.JPG | דגם "GMC ג'נרל" שנת 1984
1980 - GMC General fleet.jpg | דגמי "GMC ג'נרל"
Falcon Colorado Fire Station.jpg | "שברולט בייזון" בתצורת מכלית בתחנת כיבוי אש בעיירה "Falcon"  בקולורדו


## ראו גם
* GMC

## קישורים חיצוניים

* 
* 
* 

## הערות שוליים

קטגוריה:משאיות
קטגוריה:משאית מכלית
קטגוריה:כלי רכב שהושקו ב-1977
בייזון
קטגוריה:רכבי GMC
קטגוריה:כלי רכב אמריקאיים
אווזים: רשמי מסע בשוודיה

**אווזים: רשמי מסע בשוודיה** הוא ספר מאת עלית קרפ שנכתב בעקבות מגוריה של המחברת הישראלית בשוודיה.

הספר יצא לאור בשנת 2018 בהוצאת אפיק כחלק מסדרת "נוודים".

## הספר
הספר מורכב מאוסף סיפורים קצרים ומסות העוסקים בהיבטים שונים של שוודיה, לרבות ההיבטים הפוליטיים בהם משבר ההגירה בשוודיה ויחס השוודים ליהודים ולישראל.

## קישורים חיצוניים
* 
* פרק נוסף
על הספר:
* .
* ציפי נון-גרוס מארחת את עלית קרפ, "ספרים רבותיי ספרים" (מדקה 33), גלי צה"ל
* 

קטגוריה:ספרים בעברית
קטגוריה:ספרי 2018
קוניור שחור ראש

[ממוזער|קוניור ניזון מזרעי [חמניה בפלורידה, שם הוא מין פולש.]]
**קוניור שחור ראש** (שם מדעי: *Aratinga nenday*) הוא מין של תוכי מהסוג קוניור החי בטבע באמריקה הדרומית במדינות: בוליביה, ברזיל, פרגוואי וצפון ארגנטינה סביב הפנטנל אך הוא הופץ כמין פולש בכמה אזורים בארצות הברית (בעיקר בקליפורניה, פלורידה ובטקסס), וגם בישראל (בעיקר בפרדס חנה).

קוניור זה מגיע לאורך 27–30 ס"מ ולמשקל 140 גרם. הוא בעל כסות נוצות ירוקות עם ראש שחור, עורף ירוק בהיר, גב וכנפיים ירוקים עם קצוות שחורים וזנב ארוך ירוק בעל קצוות שחורים עד כחולים. החזה בעל גוני תכלת ותחתיו בטן ירוקה בהירה, הרגליים אדומות והמקור כהה. תוכי זה הוא קרובו של קוניור השמש לסוג וקרוב רחוק יותר של הארות הגדולות.

תפוצת הקוניור היא ביערות טרופיים וקרחות יער אך גם בסוואנות וגם בכרמים ושדות. הם אוכלי פירות לצד זרעים, פירות יער, פרחים, אגוזי דקלים וניצנים. באזורים מסוימים הם מזיקים לצמחייה וניצודים בידי החקלאים. הקוניורים עפים בחבורות גדולות בעיקר בעונת הרבייה ומקננים בחורי עצים טבעיים בהם הם מטילים 3–4 ביצים.

## קישורים חיצוניים

## הערות שוליים

קטגוריה:בעלי חיים שתוארו ב-1823
קטגוריה:טקסונים שתוארו בידי לואי-פייר וייו
קטגוריה:תוכיים
קטגוריה:ארץ ישראל: תוכאים
קטגוריה:מיני בעלי חיים פולשים בישראל
בובי סולו

ממוזער|בובי סולו עם סופי טקל ב-1970
**בובי סולו** (באיטלקית: **Bobby Solo**; נולד בשם **רוברטו סאטי** ב-18 במרץ 1945) הוא זמר, מוזיקאי ושחקן קולנוע איטלקי.

## קריירת שירה
הוא נולד ברומא בשם רוברטו סאטי. בצעירותו למד לנגן בגיטרה. ב-1963 הציעה לו חברת תקליטים להקליט סינגל. השם "בובי סולו" נולד כתוצאה מטעות של מזכירת חברת התקליטים. אביו סירב ששם משפחתם יופיע על התקליט, וביקש שיקראו לו "בובי" בלבד ("בלבד" באיטלקית זה סולו (Solo)), וכך נולד שם הבמה שלו בובי סולו.

ב-1964 השתתף סולו בפסטיבל סן רמו עם השיר "Una lacrima sul viso" ("דמעה על פנייך") שכתב לונרו. מכיוון שהוא לקה בדלקת במיתרי הקול הוא נאלץ לשיר עם פלייבק, מה שפסל את השתתפותו בתחרות. עם זאת היה השיר ללהיט בינלאומי. זה היה התקליט הראשון באיטליה שנמכרו ממנו יותר ממיליון עותקים, המכירות ברחבי העולם עלו על שלושה מיליון, והוענק לו תקליט זהב.

בשנה שלאחר מכן זכה סולו במקום הראשון בפסטיבל סן רמו עם השיר "Se piangi, se ridi". באותה שנה שר את השיר גם באירוויזיון 1965 שנערך באיטליה, וסיים במקום החמישי.

ב-1969 זכה סולו שוב בפסטיבל סן רמו עם השיר "Zingara" ("צוענייה") יחד עם איווה זניקי (כל שיר בוצע בשני ביצועים). השתתפותו האחרונה בפסטיבל הייתה ב-2003 (יחד עם טוני הקטן בשיר "Non si cresce mai".

## קריירת משחק
סולו שר שיחק בתפקיד זמר במספר סרטים איטלקים, צרפתים ואמריקאים.


* Tears on Your Face (1964)
* Viale della canzone (1965)
* Zingara (1969)
* "FF.SS." – Cioè: "...che mi hai portato a fare sopra a Posillipo se non mi vuoi più bene?" (1983)


## חיים אישיים
סולו נולד ברומא לאם מאיסטריה ואב פורלני. בדצמבר 1967 הוא התחתן עם סופי טקל, רקדנית בלט צרפתייה. לבני הזוג נולדו שלושה ילדים, אלן (נולד ב-1968), שנטל (נולדה ב-1971) ומיוריאל (נולדה ב-1975). השניים התגרשו ב-1991. ב-1995 התחתן עם טרייסי קווייד, אמריקאית-קוריאנית, ועבר לגור בארצות הברית. בין שתי תקופות הנישואים נולד לסולו ילד רביעי.

## קישורים חיצוניים

* 

## הערות שוליים

קטגוריה:זמרים איטלקים
קטגוריה:משתתפי פסטיבל סן רמו 1964
קטגוריה:משתתפי פסטיבל סן רמו 1965
קטגוריה:משתתפי פסטיבל סן רמו 1966
קטגוריה:משתתפי פסטיבל סן רמו 1967
קטגוריה:משתתפי פסטיבל סן רמו 1969
קטגוריה:משתתפי פסטיבל סן רמו 1970
קטגוריה:משתתפי פסטיבל סן רמו 1972
קטגוריה:משתתפי פסטיבל סן רמו 1980
קטגוריה:משתתפי פסטיבל סן רמו 1981
קטגוריה:משתתפי פסטיבל סן רמו 1982
קטגוריה:משתתפי פסטיבל סן רמו 1984
קטגוריה:משתתפי פסטיבל סן רמו 2003
קטגוריה:משתתפי אירוויזיון 1965
קטגוריה:נציגי איטליה באירוויזיון
קטגוריה:זוכי פסטיבל סן רמו
קטגוריה:איטלקים שנולדו ב-1945
דררה אדומת חזה

**דְּרָרָה אֲדֻמַּת חָזֶה** (שם מדעי: *Psittacula alexandri*) הוא מין תוכי ממשפחת הדרראים ומהסוג דררה החי בטבע בדרום-מזרח אסיה והודו בטווח שבין דרום סין ודרום ההימלאיה עד האי ג'אווה שבאינדונזיה. המשמעות של שם המין הוא: תוכי אלכסנדר הגדול, אשר צבאותיו הביאו את התוכי ליוון לראשונה.

## מאפיינים
אורכה של הדררה 33–35 ס"מ והיא דומה במראה לדררה מצויה אך בעלת גוונים צבעוניים יותר. הנוצות שלה ירוקות עם עורף ירוק עז, ראשה וחזה סגולים, ומקורה אדום. לדררה פס שחור דק בין העיניים, ופס שחור עבה מתחת למקור. הבטן בעלת גוון של אפרסק והזנב ירוק עם קצוות כחולים. הכנפיים ירוקות עם מרכז צהוב מבחוץ.

תפוצת התוכי בטבע במטעים, הרים נמוכים ויערות לחים עד גובה 3,000 מטר. הוא ניזון מפירות, אגוזים וזרעים שונים ומשתמש במקורו כדי לפצח אגוזים קשים. בכמה אזורים תוכים אלה מזיקים מאוד לחקלאות והם ניצודים על ידי החקלאים. במספר ערים כמו במומביי הם חיים בלהקות גדולות.

התוכי מצוי בסיכון קטן עקב סחר לחיית מחמד. מספר תוכים שוחררו לחופשי באזורים בהם הם לא חיים בטבע כעופות פולשים מזיקים.

## תת-מינים
לדררה זו ישנם 8 תת-מינים:
* *Psittacula alexandri abbotti*
* *Psittacula alexandri alexandri*
* *Psittacula alexandri cala*
* *Psittacula alexandri dammermani*
* *Psittacula alexandri fasciata*
* *Psittacula alexandri kangeanensis*
* *Psittacula alexandri major*
* *Psittacula alexandri perionca*

## גלריה

Psittacula alexandri qtl2.jpg
Psittacula alexandri (mating) -Assam -India-8.jpg|דררות באסאם, הודו
Red-breasted parakeet.jpg
Red-breasted Parakeet.jpg


## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:דררות
קטגוריה:בעלי חיים פולשים
קטגוריה:הודו: עופות
קטגוריה:מיאנמר: עופות
קטגוריה:עופות יערות הגשם של דרום-מזרח אסיה
קטגוריה:בעלי חיים שתוארו ב-1758
שברולט נומד

**שברולט נומד** (באנגלית: **Chevrolet Nomad**) היא מכונית סטיישן מתוצרת חטיבת המכוניות **[[שברולט]]** בחברת **[[ג'נרל מוטורס]]** אשר יוצרה בין השנים 1955–1961 ובין השנים 1968–1972 בארצות הברית.

## דורות
* דור ראשון - יוצר בין השנים 1955–1957.
* דור שני - יוצר בין השנים 1958–1961.
* דור שלישי - יוצר בין השנים 1968–1972.

## מפרט טכני
* מנוע קדמי.
* מנוע בנזין.
* סוג הנעה: הנעה אחורית.
* מנוע קירור מים.
* קיבולת מכל דלק - 68 ליטר (דור שלישי).
* 2 דלתות + חלון אחורי מוסט כלפי מעלה וחלק תחתון של דלת אחורית מתחת לחלון מוסט כלפי מטה, מושבים דו-ספסלים (דור ראשון).
* 4 דלתות, 5 מושבים (דור שני, דור שלישי).

## תמונות

קובץ:Flickr - DVS1mn - 55 Chevrolet Bel Air Nomad (1).jpg | "שברולט נומד", שנת 1955
קובץ: 1955 Chevrolet Nomad Bel Air (2676356027).jpg| "שברולט נומד בל-אייר", שנת 1955 - מבט לתא הנהג ולוח מחוונים
קובץ: 1956 Chevrolet Bel Air Nomad KDP148.jpg| "שברולט נומד בל-אייר", שנת 1956
קובץ: Flickr - DVS1mn - 56 Chevrolet Nomad.jpg| "שברולט נומד", שנת 1956
קובץ:Chevrolet Bel Air Nomad 1957 (5636076069).jpg | "שברולט נומד בל-אייר", שנת 1957
קובץ:Chevrolet Nomad 1957 (7899601256).jpg | "שברולט נומד", שנת 1957
קובץ:Flickr - DVS1mn - 60 Chevrolet Nomad (3).jpg | "שברולט נומד", שנת 1959
קובץ:1960 Chevrolet Nomad.jpg | "שברולט נומד", שנת 1960
קובץ:1969 Chevrolet Chevelle Nomad.jpg | "שברולט שבט נומד", שנת 1969


## ראו גם
* שברולט
* שברולט בל אייר
* שברולט אימפלה

## קישורים חיצוניים

* 

## הערות שוליים

קטגוריה:מכוניות סטיישן
קטגוריה:דגמי מכוניות שהושקו ב-1955
קטגוריה:מכוניות אמריקאיות
נומד
נמל התעופה הבין-לאומי אשגבאט

**נמל התעופה הבין-לאומי אשגבאט ספרמיראט טורקמנבאשי** (בטורקמנית: **Saparmyrat Türkmenbaşy halkara aeroporty**) הוא נמל התעופה הראשי של טורקמניסטן, הממוקם כ-10 ק"מ צפון מערבית לבירה אשגבאט, בשולי העיר.

הנמל משמש כבסיסה של חברת התעופה טורקמניסטן איירליינס.

## יעדים

## מתקני הנמל
בנמל קיימים שני מסלול המראה מקבילים, ומסלול קצר נוסף עשוי אספלט.

## קישורים חיצוניים

* 

קטגוריה:טורקמניסטן: תחבורה
אשגבאט
קטגוריה:אשגבאט: מבנים
טורקמניסטן איירליינס

**טורקמניסטן איירליינס** (באנגלית: **Turkmenistan Airlines**; בטורקמנית: **Türkmenhowaýollary/ Түркменховаёллары**) היא חברת התעופה הלאומית של טורקמניסטן ובסיסה הראשי ממוקם בנמל התעופה הבינלאומי אשגבאט. החברה מפעילה טיסות מסחריות וטיסות תובלה ליעדים פנימיים ובינלאומיים.

## תולדות החברה
החברה הוקמה ב-4 במאי 1992. ב-1992 הייתה חלוצת חברות התעופה הסובייטיות לשעבר שרכשו מטוס בואינג 737. באפריל 1993 הצטרפה ל-ICAO. טיסת התובלה הראשונה של החברה הושקה באפריל 1993, במטוס האיליושין Il-76, מאשגבט לברסט.

משנת 2001 החלה החברה להמיר את צי המטוסים שלה מהתקופה הסובייטית לצי מחודש יותר של מטוסי בואינג 717. אלה שימשו בעיקר לטיסות פנים, עד שיצאו משימוש. 7 מטוסי בואינג 717 נרכשו; הראשון הוצג בתערוכת הסלון האווירי במוסקבה ב-2001. בשנת 2009 הודיעה חברת בואינג כי טורקמניסטן איירליינס הזמינה ארבעה מטוסי בואינג 737 - 700 בשווי של 192 מיליון דולר אמריקאי. במאי 2013 נוסף מטוס בואינג 737 - 800 לצי.

בשנת 2012 נשאה החברה 57,500 נוסעים ל-15 יעדים בינלאומיים, ו-90,000 נוסעים בקירוב בחודש, ליעדים פנימיים.

בפברואר 2019 הקפיאה הסוכנות האירופית לבטיחות תעופה את אישורה של החברה לטוס מעל שמי אירופה, מה שמאלץ את החברה להימנע מלטוס מעל שמי בריטניה, צרפת וגרמניה.

## יעדים
נכון לאפריל 2015 החברה מפעילה טיסות ל-23 יעדים בינלאומיים ופנימיים מבסיסה בנמל התעופה אשגבט, ומבסיסה המשני בנמל התעופה טורקמנבט.

### שותפות קוד
החברה מקיימת שותפות קוד עם חברות התעופה בלאביה ו-S7 איירליינס.

## צי המטוסים
צי המטוסים נכון לפברואר 2019:




## קישורים חיצוניים
* 

## הערות שוליים

קטגוריה:חברות תעופה לאומיות
קטגוריה:טורקמניסטן: תחבורה
הפורום הדוקומנטרי בישראל

**הפורום הדוקומנטרי בישראל** (לשעבר "פורום היוצרים הדוקומנטריים") הוא עמותה ללא מטרת רווח המשמשת כארגון גג ליוצרות וליוצרים התיעודיים בישראל.
## היסטוריה
בניגוד לאיגודי יוצרים אחרים הפורום מתפקד הן כאיגוד יוצרים והן כגוף ששם לעצמו למטרה לקדם את הסוגת הקולנוע התיעודי, לשכלל את איכות היצירה ולשמור על חופש אמנותי מול גופי השידור, קרנות הקולנוע וגופי האסדרה השונים. הפורום הוקם בשנת 1998, יושב הראש הראשון שלו היה הבמאי דורון צברי ולהנהלתו המייסדת נבחרו הקולנועניות מיכל אביעד ואילנה צור.

בפורום חברים יותר מ-300 יוצרות ויוצרים משלל תחומי העשייה התיעודית: במאים, מפיקים, עורכים ותחקירנים שעומדים מאחורי יצירתם של עשרות רבות של יצירות תיעודיות בשנה.

הפורום יזם ומקיים מדי שנה את פרס הקולנוע הדוקומנטרי הישראלי - המקבילה התיעודית לתחרות פרסי אופיר המתקיימת מאז שנת 2005.

במרץ 2020 בעת מגפת הקורונה פתח הפורום סרטים רבים לצפייה חופשית ברשת.

## קישורים חיצוניים
* 

* 
* דוקורונה (ערוץ הבידוד)

## הערות שוליים

קטגוריה:ישראל: עמותות
יחסי גינאה–צרפת

**יחסי גינאה–צרפת** הם היחסים הדיפלומטיים הרשמיים שבין **[[גינאה|רפובליקת גינאה]]** לבין **[[צרפת|הרפובליקה הצרפתית]]**.

## היסטוריה
### התקופה הקולוניאלית (1827–1958)
לקראת סיומן של המלחמות הנפוליאוניות, לאחר שהשיבה לחיקה את האי גורֵה (Gorée) בסנגל של ימינו, החלה צרפת לגלות עניין בחבל ארץ זה. בו בזמן החלו הבריטים, ממקום מושבם בגמביה וסיירה לאון, לגלות עניין ב"נהרות הדרומיים" (Rivieres du Sud), כלומר שמדרום לסנגל, כפי שנקרא האזור באותו הזמן, וכן לאזור רכס הרי פוטה ג'אלון (Fouta Djallon) שבפנים הארץ. מסעו של מגלה הארצות הצרפתי רנה קאייה (René Caillé), האירופי הראשון ששב בחיים מטימבוקטו אפופת המסתורין, החל מהעיר בוקה (Boké) שבאזור בשנת 1827 והחיש את ההתעניינות הצרפתית בחבל הארץ. החל משנת 1838 החלו הקברניט הצרפתי בו-וילומה (Bout-Willaumez) וממשיכי דרכו ללמוד את אזור החוף ביסודיות.

גנרל פיידרבה (Faidherbe), שמונה בשנת 1854 למושל סנגל, פעל לביסוס השליטה הצרפתית באזור כנגד שאיפות בריטיות דומות. ביסוס השליטה נעשה באמצעות מספר הסכמים בין השנים 1848 ו-1865 עם שבטים מקומיים שהצדיקו את הנוכחות הצרפתית לשם הגנה על הילידים, והסכמים נוספים נחתמו בין השנים 1876–1880. בשנת 1881 הציב עצמו האמיר של פוטה ג'אלון תחת הגנת הצרפתים ובכך עלה בידי הצרפתים למנוע את יצירתו של רצף בריטי בין גמביה וסיירה לאון. שנה לאחר מכן, ב-1882, הכירה בריטניה בזכותה של צרפת על רצועת החוף, ובשנת 1886 זנחו הגרמנים את תביעותיהם באזור. בשנת 1886 הוסדר הגבול הצפוני של הפרוטקטורט עם פורטוגל. במהלך השנים הבאות חלו מספר שינויים בגבולותיה של המושבה בהתאם לשינויים מנהליים פנימיים בתוך גבולות אפריקה המערבית הצרפתית ובשנת 1891 הופרדה גינאה הצרפתית מסנגל והפכה למושבה עצמאית. עם זאת, הוכפפה גינאה הצרפתית לסמכותו של המושל הכללי שניהל את כלל מערב אפריקה הצרפתית החל משנת 1895 מדקר, על אף ששמרה על מידה מרובה של אוטונומיה ואף ניהלה תקציב נפרד.

הפרוטקטורט קיבל עצמאות מצרפת בשנת 1958 לאחר דחיית חוקת הרפובליקה החמישית של שארל דה גול, והיה למושבה היחידה שסירבה לקבל את החוקה החדשה. גינאה הצרפתית הפכה למדינת גינאה, ושמרה על הצרפתית כשפתה הרשמית, אך במדינה גם מדברים ערבית.

### גינאה העצמאית (1958–הווה)
מיד לאחר דחיית החוקה הכירה צרפת בעצמאותה של גינאה. מאז עליית הנשיא אלפה קונדה לשלטון התגברו היחסים הדיפלומטיים ושיתופי הפעולה הכלכליים בין שתי המדינות. לאחר הפיכה צבאית בגינאה ב-2021, ממשלת צרפת גינתה את ההפיכה ודרשה מחיילי ההפיכה לשחרר לאלתר את הנשיא אלפא קונדה.

## נציגויות דיפלומטיות
* גינאה מיוצגת בצרפת בדרג השגרירות באמצעות שגרירות רשמית שהיא מחזיקה בפריז, בירת המדינה. גינאה מיוצגת בצרפת גם בדרג הקונסולרי באמצעות שתי קונסוליות שהיא מחזיקה בליון, ובבורדו.
* צרפת מיוצגת בגינאה בדרג השגרירות באמצעות שגרירות רשמית שהיא מחזיקה בקונאקרי, בירת המדינה. צרפת מיוצגת בגינאה גם בדרג הקונסולרי באמצעות קונסוליה שהיא מחזיקה בעיר קמסר.

## קישורים חיצוניים

* Relations bilatérales, אתר משרד החוץ של צרפת

## הערות שוליים

קטגוריה:ערכים ללא קטגוריות פיזיות - יחסי חוץ
לזלי הופ

**לזלי הופ** (באנגלית: **Leslie Hope**; ב־6 במאי 1965) היא שחקנית, במאית ומפיקה קנדית. התפרסמה בעיקר בזכות תפקידה כטרי באוור, אשתו של ג'ק באוור (אותו גילם קיפר סאת'רלנד), בסדרת המתח האמריקאית עטורת הפרסים 24. לאורך הקריירה שלה הופיעה במספר סדרות טלוויזיה, סרטי קולנוע והפקות תיאטרון בקנדה ובארצות הברית, ואף ביימה והפיקה מספר סרטים וסדרות דוקומנטריות.

## חיים אישיים
לזלי נולדה ב־6 במאי 1965 בהליפקס (נובה סקוטיה), ל-אן ופרנק הופ. יש לה אח אחד בשם סטיבן. היא סיימה את לימודיה בבית הספר באוניברסיטת סנט מיכאל בוויקטוריה, קולומביה הבריטית בשנת 1982. הופ הייתה נשואה לסופר והשחקן ג'יימי אנגל בין השנים 1994–1996, איתה יש לה בן בשם מקנזי, ולצלם הקולנוע, המפיק והבמאי אדם קיין מ־2005 עד 2015.

## קריירה
לזלי הופ החלה את דרכה הקולנועית בתחילת שנות ה־80, כאשר הופיעה לראשונה על המסך הגדול בשנת 1981 בסרט הקנדי Ups and Downs ("עליות ומורדות"), שצולם בעיר ויקטוריה, קולומביה הבריטית. בשנת 1987 שיחקה בתפקיד מדלן הנרי במיני־סדרה עטורת השבחים War and Remembrance, שהופקה לטלוויזיה האמריקאית.

בשנת 1993 כיכבה בדרמה האירוטית "פריס, צרפת", בבימויו של ג'רי צ'יקוריטי, בתפקיד לוסי, סופרת ארוטית ובעלת הוצאת ספרים, המנהלת רומן עם סופר צעיר בניסיון לשוב ולעורר את השראתה ותשוקתה. אף שהסרט עורר עניין בשל תוכנו הנועז, הוא לא זכה להצלחה מסחרית.

פריצת הדרך המשמעותית של הופ התרחשה בראשית שנות ה־2000, כאשר לוהקה לתפקיד טרי באוור, אשתו של ג'ק באוור (אותו גילם קיפר סאת'רלנד), בעונה הראשונה של סדרת המתח 24 (2001–2002). הופ גילמה דמות מפתח בעלילה הדרמטית של הסדרה וזכתה לחשיפה בינלאומית נרחבת.

בהמשך הופיעה בתפקידים מגוונים בקולנוע ובטלוויזיה. היא שיחקה בסרטו של ג'ורג' רומרו Bruiser וכן הופיעה בפרק בסדרת המדע הבדיוני מסע בין כוכבים: חלל עמוק 9, בתפקיד קירה מרו, אמה של קירה נריס. בנוסף השתתפה בסדרת המדע הבדיוני הקנדית Human Cargo, אשר זכתה בפרס ג'מיני.

בין השנים 2005–2006 גילמה את מלאני בלקסטון, היועצת המשפטית של הבית הלבן, בארבעה פרקים של הסדרה הפוליטית גבירתי הנשיא. בשנת 2006 שיחקה בתפקיד לילי ראדר בסדרת הדרמה Runaway, ששודרה ברשת CW.

בעשור שלאחר מכן הופ המשיכה להופיע בתפקידים חוזרים בסדרות אמריקאיות מצליחות. היא גילמה את עורכת הדין ג'ואן לוס, אחת הניצולות המרכזיות בטיסת 753, בסדרה הנגיף של רשת FX. כמו כן, הופיעה כשרה פורטר, מזכירת חיל הים, בסדרת הפשע NCIS, וכאניטה גיבס, תובעת קשוחה בדרמה המשפטית Suits.

היא ביימה פרקים בסדרות חוק וסדר: פשע מאורגן, אור קטן, השטן באוהיו, מסע בין כוכבים: עולמות חדשים ומשונים, האחות הטובה יותר (אנ'), רכבת הקרח.

## קישורים חיצוניים

## הערות שוליים

קטגוריה:שחקניות קולנוע וטלוויזיה קנדיות
קטגוריה:מהגרים מקנדה לארצות הברית
קטגוריה:ילידות 1965
קטגוריה:קנדים שנולדו ב-1965
Se piangi, se ridi

"**Se piangi, se ridi**" (בעברית: "**אם את בוכה, אם את צוחקת**") הוא שיר שנכתב בידי ג'אני מרקטי, רוברטו סאט ומוגול. בינואר 1965 בוצע השיר לראשונה בפסטיבל סן רמו ה-15. הזמר האיטלקי בובי סולו ולהקת הפולק האמריקאית המיניסטרלים החדשים על שם כריסטי ביצעו בתחרות שתי גרסאות של השיר וזכו במקום הראשון.

השיר נבחר לייצג את איטליה בתחרות האירוויזיון של שנת 1965, באיטלקית, בביצועו של בובי סולו. השיר שובץ במקום ה-13 בסדר ההופעה, אחרי השיר "Sol de Inverno" בביצוע סימון דה אוליביירה מפורטוגל, ולפני השיר "For din skyld" של ברג'יט ברואל מדנמרק. לשיר הוענקו 15 נקודות, והוא הגיע למקום החמישי מתוך 18.

השיר הוא בלדת אהבה שבה אומר הזמר לאהובתו שהוא תמיד מרגיש כמוה בשל הקרבה שביחסים שביניהם. כפי שמתבטא במילות השיר "זכרי תמיד: מה שאת עושה / תראי זאת על פני".

בתחרות האירוויזין בשנת 1966 היה דומניקו מודוניו נציגה של איטליה עם השיר "Dio, come ti amo".

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 1965
קטגוריה:שירי איטליה באירוויזיון
קטגוריה:שירים באיטלקית
קטגוריה:שירי פסטיבל סן רמו 1965
קטגוריה:סינגלים שהגיעו למקום הראשון באיטליה